钦定古今图书集成/明伦汇编/氏族典/第557卷 > 《廖用贤尚友录》 > 司马晃
## 钦定古今图书集成/明伦汇编/氏族典/第557卷 > 《廖用贤尚友录》 > 司马晃

按《晋书安平献王孚传》：“孚子下邳献王晃，字子明，魏
封武始亭侯，拜黄门侍郎，改封西安男，出为东莞太
守。武帝受禅，封下邳王。晃孝友贞廉，谦虚下士，甚得
宗室之称。后为长水校尉，南中郎将，九年诏拜尚书，
迁右仆射，出为镇东将军，都督青徐二州诸军事。惠
帝即位，入为车骑将军，守尚书令，迁司空，加侍中，咸”
宁六年薨。二子：裒、绰。裒早卒，绰有笃疾，别封良城县
王，以太原王辅第三子韡为嗣，官至侍中、尚书，早薨，
子韶立。